laion/Wikipedia-Exotic huggingface dataset:
Mayhem

Mayhem — ნორვეგიული ბლეკ-მეტალ ჯგუფი. იგი შეიქმნა 1983 წელს. მისი თავდაპირველი წევრები იყვნენ გიტარისტი Euronymous, ბასისტი Necrobutcher და დრამერი Kjetil Manheim. თავიდან ვოკალისტი იყო Euronymous. შემდეგ ცოტახნით იყო ვოკალისტი Messiah. ხოლო 1985 წელს ჯგუფში მოვიდა ვოკალისტი Maniac. ამ შემადგენლობით ჯგუფმა გამოუშვა პირველი დემო ალბომი სახელად Pure Fucking Armageddon და მინი ალბომი Deathcrush. ეს ალბომები გასაყიდად გამოვიდა 1986-1987 წლებში. თავდაპირველად ჯგუფმა დაიწყო როგორც დეტ მეტალ ლირიკებით სიკვდილზე და ძალადობაზე ხოლო მალევე ტექსტებს შეემატა სკანდინავიური ენა და სატანიზმი, რაც Euronymous-ის დამსახურებაა. 1987 წელს ჯგუფიდან წავიდნენ დრამერი Kjetil Manheim და ვოკალისტი Maniac. ჯგუფში მათ ნაცვლად მოვიდნენ ვოკალისტი Dead და დრამერი Hellhammer. Dead გახდა ჯგუფის სახე და საერთოდ ბლეკ მეტალის. იგი ისე იყო სიკვდილით შეპყრობილი, რომ იცვამდა ძონძებს და სახეს იღებავდა რომ მიცვალებულს დამსგავსებოდა და კონცერტებზე სხეულს ისერავდა დანით. იგი ფლობდა უნიკალურ ხმას. ამ შემადგენლობით ჯგუფმა ლაიფციგში კონცერტი გამართა, რომელიც ვიდეოს სახით გამოიცა. ამავე შემადგენლობით ჯგუფმა დაიწყო სადებიუტო ალბომ De Mysteriis Dom Sathanas-ზე მუშაობა. 1991 წელს DEAD-მა სიცოხლე თვითმკვლელობით დაასრულა, თოფით, რომლითაც მან თავი მოიკლა. პირველად გვამი ნახა Euronymous, რომელმაც რამდენიმე ფოტო გადაუღო მიცვალებულს და როგორც ამბობენ მან DEAD ტვინის ნაწილი შეჭამა. და თავის ქალის ნაწილით სახსოვრად შეინახა. 1991 წელს ჯგუფი დატოვა ბასისტმა Necrobutcher მის ნაცვლად კი ჯგუფში მოვიდა ვარგ ვიკერნესი იგივე BURZUM. 1993 წელს ვარგ ვიკერნესი და მისი მეგობარი Thorns წავიდნენ ოსლოში Euronymous-ის სანახავად რის შემდეგაც ვარგმა მას 23 სასიკვდილო ჭრილობა მიაყენა დანით. რის შემდეგაც იგი ციხეში აღმოჩნდა. ალბომი De Mysteriis Dom Sathanas გამოვიდა 1994 წელს. 1995 წელს ჯგუფს დაუბრუნდნენ ვოკალისტი maniac და ბასისტი Necrobutcher. და ჯგუფს შეემატა ახალი გიტარისტი Blasphemer რომელმაც გარდაცვილი Euronymous-ის ადგილი დაიკავა. ამ შემადგენობით ჯგუფმა ჩაწერა მინი ალბომი სახელად Wolf's Lair Abyss (1997). 2000 წელს ჯგუფმა გამოუშვა ალბომი სახელად Grand Declaration of War. 2004 წელს კი გამოუშვეს ალბომი სახელად Chimera ეს ალბომი maniac-ისთვის ბოლო იყო ამის შემდეგ მან ჯგუფი დატოვა და მის ნაცვლად ჯგუფში მოვდა Attila Csihar რომელიც 1993 წელსაც იყო ამ ჯგუფში ვოკალისტად. 2007 წელს ჯგუფმა გამოუშვა ალბომი სახელად Ordo Ad Chao. ამჟამინდელი წევრები Necrobutcher ბასი (1983 - 1991, 1995 - ) Hellhammer დრამი (1988 - ) Attila Csihar ვოკალი (1993, 2004 - ) ყოფილი წევრები ვოკალისტები Messiah (1986) Maniac (1986-1987, 1995-2004) Kittil Kittilsen (1987) Dead (1988-1991) (R.I.P. 1991) Occultus (1991) (+ ბასი) გიტარისტები Euronymous (1983-1993) (R.I.P. 1993) Blackthorn (1993) Alexander Nordgaren (1997-1998) Blasphemer (1995-2008) ბასისტები Count Grishnackh (Varg Vikernes) (1993) Occultus (1991) (+ ვოკალი) დრამერები Kjetil Manheim (1983-1987) Torben Grue (1987) Deathcrush (1987) De Mysteriis Dom Sathanas (1994) Wolf's Lair Abyss (1997) Grand Declaration of War (2000) Chimera (2004) Ordo Ad Chao (2007) Esoteric Warfare (2014) Daemon (2019) ვიკისაწყობში არის გვერდი თემაზე: Mayhem ოფიციალური საიტი
ოზასკუ

ოზასკუ (პორტ. Osasco) – ქალაქი ბრაზილიის სამხრეთ-დასავლეთით
ჩინტამანი

ჩინტამანი (სანსკ: चिन्तामणि) ბუდისტურ და ინდუისტურ მითოლოგიაში არის რაღაც ქვა (ბროლი), რომელიც სურვილებს ასრულებს. ამ ქვას ფლობენ ავალოკიტეშვარა და კშიტიგარბჰა. Robert Beer (1999). The Encyclopedia of Tibetan Symbols and Motifs (Hardcover). Shambhala. ISBN 157062416X, ISBN 978-1570624162 http://www.philosophy.ru/library/asiatica/indica/authors/bhaktivinoda/hc/hch1.html
დავით წერეთელი

დავით ბესარიონის ძე წერეთელი (დ. 1 მაისი [ძვ. სტ. 17 აპრილი], 1905, ჯვარისა, ონის მაზრა ― გ. 30 ივლისი, 1976, მოსკოვი, დაკრძალულია თბილისში) — ქართველი გეოგრაფი და მთამსვლელი. გეოგრაფიულ მეცნიერებათა დოქტორი (1965), პროფესორი (1965). 1934 წელს დაამთავრა თბილისის სახელმწიფო უნივერსიტეტის გეოგრაფია-გეოლოგიის ფაკულტეტი გეოლოგიის სპეციალობით. ამავე წლიდან მუშაობას იწყებს საქართველოს სახელმწიფო მუზეუმში გეოლოგიის განყოფილების უმცროს მეცნიერ თანამშრომლად, 1936–1942 წლებში განყოფილების გამგეა. 1942–1945 წლებში მონაწილეობდა დიდ სამამულო ომში. დემობილიზაციის შემდეგ, 1946 წლიდან ისევ მუზეუმში განაგრძობს მუშაობას. 1951 წლიდან გარდაცვალებამდე მუშაობდა საქართველოს მეცნიერებათა აკადემიის ვახუშტის სახელობის გეოგრაფიის ინსტიტუტის დირექტორის მოადგილედ სამეცნიერო დარგში. 1947 წლიდან თბილისის სახელმწიფო უნივერსიტეტში კითხულობდა მეოთხეული გეოლოგიის, გლაციოლოგიისა და პალეოგეოგრაფიის სალექციო კურსს. არის 100-ზე მეტი სამეცნიერო ნაშრომის ავტორი. 1933–1934 წლებში პამირის 7000 მეტრიანი მწვერვალის დაპყრობისათვის სსრკ-ში ერთ პირველთაგანს მიენიჭა ალპინიზმის ოსტატის საპატიო წოდება. დაჯილდოებულია საპატიო ნიშნის ორდენით (1952), მრავალი მედლითა და სიგელით. მაისურაძე გ., ქართული საბჭოთა ენციკლოპედია, ტ. 11, თბ., 1987. — გვ. 306.
ტრიშულა

ტრიშულა (სანს. त्रिशूल triṣūla) არის ტრადიციული ინდური სამკბილა, აგრეთვე გვხვდება სამხრეთ-აღმოსავლეთ აზიის სხვა ქვეყნებშიც. ინდუიზმსა და ბუდიზმში არის რელიგიური სიმბოლო. სანსკრიტიდან პირდაპირ თარგმანში ტრიშულა ნიშნავს „სამ შუბს“. ტრიშულა შივას ერთ-ერთი მთავარი ატრიბუტია. ტრიშულა აგრეთვე ერთ-ერთ ხელში უკავია ქალღმერთ დურგას. შაკტიზმში ითვლება, რომ მან ტრიშულა შივასგან მიიღო. ტრიშულას სამივედან თითოეული კბილის რამდენიმე ინტერპრეტაცია არსებობს. ყველაზე გავრცელებულის მიხედვით, განასახიერებენ სამყაროს შექმნას, შენარჩუნებასა და განადგურებას; წარსულს, აწმყოსა და მომავალს; მატერიალური ბუნების სამ გუნას. ნეპალში ტრიშულა არის კომუნისტური პარტიის სიმბოლო. ტრირატნა ↑ पार्टीको सूची — Election Commission of Nepal. დაარქივებულია ორიგინალიდან — 2013-11-02. ციტირების თარიღი: 2010-12-22.
პანჩენ ლამა

პანჩენ ლამა (ტიბ. པན་ཆེན་བླ་མ, ვაილი: Pan-chen Bla-ma პანჩენ ლამა, ჩინ.: 班禅喇嘛/班禅额尔德尼) არის ტიბეტური ბუდიზმის გელუგპას სექტის (სექტა, რომელიც XVI ს-დან ჩინეთის სუვერენიტეტის გამოცხადებამდე, 1951, მართავდა დასავლეთ ტიბეტს)დალაი-ლამას შემდეგ უმაღლესი ლამა. მიჩნეულია, რომ ტულკუს რეინკარნაციული ხაზით, პანჩენ ლამები ამიტაბჰას ინკარნაციები არიან. სახელი, მნიშვნელობა — „დიდი მეცნიერი“, სანსკრიტულ პანდიტასა (მეცნიერი) და ტიბეტურ ჩენპოს (დიდი) შეკუმშვაა. პანჩენ ლამები ტრადიციისამებრ ცხოვრობდნენ შიგაძის ტაშილჰუნპოს მონასტერში. ტიბეტურ პანჩენ ლამათა ხაზში მიჩნეულია, რომ ქედრუპ გელეკ პელზანგამდე, რომელიც 1-ლ პანჩენ ლამად ითვლება, ამიტამჰას 4 ინდოელი და 3 ტიბეტელი ინკარნაცია იყო. ხაზი იწყება სუბჰუტიდან (სიდჰართა გაუტამას ერთ-ერთი მოსწავლეთაგანი). ამ ხაზში ამიტაბჰას პირველ ტიბეტელ ინკარნაციად ითვლება გო ლოცავა. ლამა დალაი-ლამა ↑ Stein 1972, p. 84 ↑ Das, Sarat Chandra. Contributions on the Religion and History of Tibet (1970), p. 82. Manjushri Publishing House, New Delhi. First published in the Journal of the Asiatic Society of Bengal, Vol. LI (1882). ↑ 3.0 3.1 3.2 The title Panchen Lama was conferred posthumously on the first two Panchen Lamas. ↑ 4.0 4.1 The Tibetan government-in-exile under the 14th Dalai Lama recognizes Gedhun Choekyi Nyima as the 11th Panchen Lama; the government of the People's Republic of China recognizes Qoigyijabu as the 11th Panchen Lama. ვიკისაწყობში არის გვერდი თემაზე: პანჩენ ლამა Tibet Society UK - The Background To The Panchen Lama დაარქივებული 2016-03-29 საიტზე Wayback Machine. from http://www.tibet-society.org.uk/ დაარქივებული 2013-12-03 საიტზე Wayback Machine. China Tibetology No. 03[მკვდარი ბმული], a series of articles from http://www.tibet.cn/ explaining in detail the Chinese government's position on the search of reincarnations of the Panchen Lama: Preface დაარქივებული 2007-09-30 საიტზე Wayback Machine. The reincarnation of Living Buddhas of Tibetan Buddhism and the administration over Living Buddhas exercised by central governments დაარქივებული 2007-09-27 საიტზე Wayback Machine. The Grand Living Buddha Reincarnation System in the dGe-lugs-pa Sect and the Central Government Strengthening the Governing of the Reincarnation of Living Buddhas დაარქივებული 2007-09-30 საიტზე Wayback Machine. A Successful Example in Searching and Confirming the Eleventh Panchen Lama Set for the Reincarnation of Grand Living Buddhas of Tibetan Buddhism in a New Historical Condition დაარქივებული 2007-09-27 საიტზე Wayback Machine. Tibet's missing spiritual guide, a May 2005 article from BBC News 11th Panchen Lama of Tibet დაარქივებული 2009-10-05 საიტზე Wayback Machine. , a website about Gedhun Choekyi Nyima The Search for the Panchen Lama, The non-fictional story of the Panchen Lama's disappearance, written by Isabel Hilton. The Dharma King დაარქივებული 2008-07-14 საიტზე Wayback Machine. , The Dharma King is a novel, written by Bradford Stroh, about one man's quest to find the reincarnated Panchen Lama.
ხეთების მეფეთა სია

ხეთების მეფეთა სია – ხეთების სამეფოს ისტორია იყოფა რამდენიმე ეტაპად: ქუსარას მმართველობა, ძველი სამეფო, შუა სამეფო, ახალი სამეფო. აქ წარმოდგენილია თითოეული პერიოდის მეფეთა ქრონოლოგიური სია. ხეთების სამეფო Hittites.info
დავით წერეთელი (მხატვარი)

დავით კონსტანტინეს ძე წერეთელი (დ. 14 ივლისი[ ძვ. სტ. 1 ივლისი], 1896, ქუთაისი — გ. 27 ოქტომბერი, 1980, თბილისი), ქართველი ფერმწერი. საქართველოს სსრ დამსახურებული მხატვარი (1962) მხატვარ-დეკორატორად მუშაობდა ქართული დრამის თეატრში. 1929 წელს დაამთავრა თბილისის სამხატვრო აკადემია. იყო გ. გაბაშვილისა და ე. ლანსერეს მოწაფე. იქვე ეწეოდა პედაგოგიურ მოღვაწეობას. 1918 წლიდან მონაწილეობდა ქართველ მხატვართა გამოფენებში. ავტორია საინტერესო პეიზაჟებისა და პორტრეტებისა, ასევე ქართველი ხალხის ყოფა-ცხოვრების ამსახველი ფერწერული ტილოებისა:„გალაკტიონი“ (1919), „ავტოპორტრეტი“ (1922), „ქართლის ეტიუდი“, „მწერალი ნ. ლორთქიფანიძე“ (1923), „მხატვრის ქალიშვილი ნანი წერეთელი“ (1947 — ყველა მხატვრის კუთვნილება) და სხვა. ქართული საბჭოთა ენციკლოპედია, ტ. 11, თბ., 1987. — გვ. 306.
ზეღრმა ბურღვა

ზეღრმა ბურღვა — ჭაბურღილების გაყვანა 6000 მ და მეტ სიღრმეზე. ბურღვის ზღვრულ სიღრმეს განაპირობებს ბურღვის ტექნიკის დონე. მაგ., XX საუკუნის 50-იან წლებში ზეღრმა ჭაბურღილების სიღრმე 5,5-5 კმ იყო. დღემდე ყველაზე ღრმა ჭაბურღილები გაყვანილი იყო ყოფილი სსრკ ტერიტორიასა და აშშ-ში. ყოფილ სსრკ-ში ყველაზე ღრმა წერტილი მდებარეობდა კოლის ნახევარკუნძულზე. 1974 წლისათვის აქ სიღრმემ 7600 მ-ს მიაღწია, ხოლო 1983 წლისათვის ნიშნული ადის 12066 მ-მდე. საბოლოოდ მისმა ნიშნულმა შეადგინა 12262 მეტრს (წარმოადგენს მსოფლიოში ყველაზე ღრმა ჭაბურღილს). ასევე ინტენსიური ზეღრმა ბურღვა მიმდინარეობდა აშშ-ში. აქ ნიშნულმა თითქმის 10 კმ-ს მიაღწია. ზეღრმა ბურღვის მიზანია სასარგებლო წიაღისეულის (ნავთობი, აირი და სხვა) მოპოვება, აგრეთვე დედამიწის სითბოსა და ახალი ნივთიერებების გამოყენება, დედამიწის ქერქის გეოლოგიური სტრუქტურის შესწავლა. ზეღრმა ჭაბურღილების გაყვანა დაკავშირებულია მრავალ სიძნელესთან (ჭაბურღილის პირიდან სანგრევამდე საბურღი იარაღისა და ენერგიის ტრანსპორტირების პრობლემა, ჭაბურღილის კედლების საიმედო გამაგრება, ფენის წნევის მართვა და სხვა). აღსანიშნავია, რომ ზეღრმა ბურღვა არსებითად დაკავშირებულია აგრეთვე დიდ რისკთან, რამეთუ დიდ სიღრმეზე ჩაღწევა იწვევს დედამიწის ქერქის სიღრმიდან ტოქსიკური ნივთიერებების გამოყოფას, შიგა აფეთქებასა და ა.შ. ამიტომ ზეღრმა ბურღვის დიდი ნიშნულების დასაბყრობად საჭიროა განსაკუთრებული ტექნიკური მომზადება და სხვ. ბურღვა ქართული საბჭოთა ენციკლოპედია, ტ. 4, თბ., 1979. — გვ. 517.
ხათუსილი I

ხათუსილი I იგივე ლაბარნა II – ხეთების სამეფოს მეფე. ქვეყანას მართავდა დაახლოებით ძვ. წ. 1650–1620 წწ. ან ძვ. წ. 1586–1556 ქუსარის მეფე ფუსარუმას შვილიშვილი. როდესაც ხათუსილი სამეფო ტახტზე ავიდა მამამისი ჯერ კიდევ ცოცხალი იყო. გამეფებისას ხათუსილიმ მიიღო სამეფო სახელი ლაბარნა, ხოლო ახალი სამეფო სახელი იმიტომ მიიღო, რომ ქვეყნის დედაქალაქი სტრატეგიული მიზნების გამო გადაიტანა ქუსარადან ხათუსაში. ხათუსილი I-ის ქრონიკა ხათუსილი I-ის მეფობა ↑ დათარიღების რუსული ტრადიციის მიხედვით ↑ დათარიღების ევროპული ტრადიციის მიხედვით
წითელსოფელი

საკუთარი სახელი წითელსოფელი შეიძლება აღნიშნავდეს: წითელსოფელი — სოფელი ბორჯომის მუნიციპალიტეტში; წითელსოფელი — სოფელი დუშეთის მუნიციპალიტეტში; წითელსოფელი — სოფელი მარნეულის მუნიციპალიტეტში, ყოფ. ყირმიზქენდი; წითელსოფელი — სოფელი ქარელის მუნიციპალიტეტში; წითელსოფელი — სოფელი ბოლნისის მუნიციპალიტეტში, ამჟამად ხატისსოფელი; წითელსოფელი — სოფელი საჩხერის მუნიციპალიტეტში, ამჟამად ივანწმინდა.
გომისჯვრის იოანე მახარებლის ეკლესია

გომისჯვრის იოანე მახარებლის ეკლესია, იოანე ღვთისმეტყველის ეკლესია, წითელი ეკლესია – ეკლესია კასპის მუნიციპალიტეტის სოფელ გომისჯვარში. დგას სოფლის განაპირას, სამხრეთ-დასავლეთით. ლევან ბატონიშვილის თარიღიანი წარწერით (დაცულია კასპის მხარეთმცოდნეობის მუზეუმში) თანახმად, თარიღდება XVII საუკუნის ბოლო ათეული წლებით. ეკლესია დარბაზულია (9,1 X 5,7 მ). ნაგებია ნატეხი ქვიშაქვით, კონსტრუქციულ ნაწილებში და ფასადებზე, დეკორატიული ელემენტების წყობაში, გამოყენებულია აგური. ეკლესიის შიდა სივრცე თავისებურადაა გადაწყვეტილი: სწორკუთხოვან საკურთხეველში სხვადასხვა ზომის შეისრულთაღოვანი ნიშებია. საკურთხეველი დარბაზისგან გამოყოფილია ფართო მხრებით, რომლებსაც ეყრდნობა შეისრული ფორმის სატრიუმფო თაღი. შეისრული ფორმისაა კამარაც. საკურთხევლის სარკმელი ჩასმულია მაღალი შეისრულ შეღრმავებაში. დარბაზის გრძივ კედლებში თითო ფართო შეისრული შეღრმავებაა, რომლებშიც თითო სარკმელია გაჭრილი. ფასადების შემორჩენილი ნაწილების ქვის წყობა ირეგულარულია. აღმოსავლეთ ფასადზე, სარკმლის ზემოთ აგურის წყობით გამოყვანილია მაღალი შეღრმავებული ჯვარი, რომლის გვერდებზე თითო შეისრული ნიშია. ორივე ნიშს შემოვლებული აქვს კედლებზე ნალესობით გამოყვანილი სადა მოჩარჩოება. ნიშები, ისე როგორც ჯვრის შეღრმავებული ნაწილი, მოწითალო ფერის საღებავითაა შეფერილი. ვიკისაწყობში არის გვერდი თემაზე: გომისჯვრის იოანე მახარებლის ეკლესია საქართველოს ისტორიისა და კულტურის ძეგლთა აღწერილობა, ტ. 5, თბ., 1990. — გვ. 148.
ლორან გოდე

ლორან გოდე (ფრანგ. Laurent Gaudé; დ. 6 ივლისი, 1972) — ფრანგი მწერალი, თეატრმცოდნე, მისი პიესები იდგმება ძალიან ცნობილ სცენებზე. ბოლო წლებში დიდი აღიარება მოიპოვა როგორც რომანისტმაც. 2002 წელს მისი რომანი „მეფე ცონგორის სიკვდილი“ დაჯილდოვდა ლიცეუმის გონკურის პრემიით და 2003 წელს წიგნის მაღაზიის პრემიით. რომანს „სკორტების მზე“ 2004 წელს მიენიჭა გონკურის პრემია და ითარგმნა 34 ენაზე. [მკვდარი ბმული] გოდე- „სკორტების მზე“ ქართულ ბლოგში] ↑ Babelio — 2007. <a href="https://wikidata.org/wiki/Track:Q2877812"></a> ↑ http://www.culture.gouv.fr/Nous-connaitre/Organisation/Conseil-de-l-Ordre-des-Arts-et-des-Lettres/Arretes-de-Nominations-dans-l-ordre-des-Arts-et-des-Lettres/Nomination-dans-l-ordre-des-Arts-et-des-Lettres-hiver-2017
გომისჯვრის წმინდა გიორგის ეკლესია

გომისჯვრის წმინდა გიორგის ეკლესია – ეკლესია კასპის მუნიციპალიტეტის სოფელ გომისჯვარში. დგას სოფლის განაპირას, სამხრეთ-დასავლეთით, სასაფლაოზე. თარიღდება XVI-XVII საუკუნეებით. ეკლესია დაზიანებულია: დაბზარულია შენობის გვერდის კედლები და კონქი, ჩანგრეულია შეკიდული საბჯენი თაღები, ფასადებზე ბევრგან ჩამოცვენილია საპირე ქვები, მონგრეულია ლავგარდანი. ეკლესია დარბაზულია (8,7 X 5,5 მ), ნაგებია ნატეხი ქვიშაქვით, კონსტრუქციულ ნაწილებში გამოყენებულია კარგად გათლილი შირიმის ქვები, ხოლო ფასადების მოსართავად და შესასვლელის წირთხლებისა და ნიშების თაღების წყობაში - კვადრატული აგური. ეკლესიას შესასვლელი სამხრეთიდან აქვს. შემორჩენილი ნაწილების მიხედვით, მას თაღოვანი გადახურვა ჰქონია. ღრმა ნახევარწრიული აფსიდის ღერძზე შეისრულთაღიანი სარკმელია, რომლის ორივე მხარეს თითო შეისრული ნიშია. თითო სარკმელია სამხრეთ და დასავლეთ კედლებში. ნახევარწრიული კამარის შუა მონაკვეთში და დასავლეთ კედელთან შეკიდული საბჯენი თაღებია, რომლებიც შირიმის მთლიანი ქვის იმპოსტებს ეყრდნობა. ფასადებს გასდევს ოთხი რიგი აგურისაგან შემდგარი ორი ფართო ჰორიზონტალური ზოლი. ჩრდილოეთ ფასადზე შემორჩენილია ქვიშაქვის ლავგარდნის ორი ქვა, რომლის პროფილს თარო და ცერად ჩამოკვეთილი სიბრტყე შეადგენს. ვიკისაწყობში არის გვერდი თემაზე: გომისჯვრის წმინდა გიორგის ეკლესია საქართველოს ისტორიისა და კულტურის ძეგლთა აღწერილობ, ტ. 5, 1990.
დჰაულაგირი

დჰაულაგირი (სანსკრ. धौलागिरी — „თეთრი მთა“) — მწვერვალი ნეპალში, ჰიმალაის მთათა სისტემაში. სიმაღლე 8167 მ. შედის დჰაულაგირის მასივში. სიმაღლით მსოფლიოს მე-7 მწვერვალი. დჰაულაგირის მასივი მდინარე განდაკის ხეობით გამოყოფილია ანაპურნას მასივისაგან, სადაც მდებარეობს კიდევ ერთი რვაათასიანი მწვერვალი ანაპურნა. რვაათასიანები დჰაულაგირი — ცნობები დაარქივებული 2010-01-02 საიტზე Wayback Machine. დჰაულაგირი — ცნობები
გომისჯვრის კოშკი

გომისჯვრის კოშკი – კოშკი კასპის მუნიციპალიტეტის სოფელ გომისჯვარში. მდებარეობს სოფლის განაპირას, სამხრეთ-დასავლეთით, ნასოფლარის სასაფლაოზე. ადგილი მოსახლეობის გადმოცემით, თარხნიშვილებს ეკუთვნოდათ. სტილისტური ნიშნებით განეკუთვნება XVII საუკუნეს. კოშკი დაზიანებულია: პირველი სართული სანახევროდ მიწითაა ამოვსებული, სართულშუა გადახურვა და სახურავი ჩანგრეულია, აივნები აღარ აქვს (დარჩენილია აივნების კოჭების ბუდეები), მეოთხე სართულის აივანზე გასასვლელი კარი ამოშენებულია. შვიდსართულიანი კვადრატული კოშკი (7,15 X 7,15 მ; სიმაღლე 16,6 მ, კედლის სისქე 1,5 მ) ნაგებია რიყის ქვით, გამოყენებულია ნატეხი ქვაც. კოშკი ზემოთ თვალსაჩინოდ ვიწროვდება. შესასვლელი დასავლეთითაა, 3,5 მეტრის სიმაღლეზე, მეორე სართულის დონეზე. ამ სართულის ოთხივე კედელში ორ-ორი სათოფურია, ჩრდილო-აღმოსავლეთისა და სამხრეთ დასავლეთ კედლებში ნიშებიცაა, ხოლო სამხრეთ-აღმოსავლეთისაში - ბუხარი. სულ ზემოთ, აღმოსავლეთ და დასავლეთ მხარეს თითო სალოდეა. სართულები ერთმანეთს ხვრელობებით და მისადგმელი კიბეებით უკავშირდებოდა. ვიკისაწყობში არის გვერდი თემაზე: გომისჯვრის კოშკი საქართველოს ისტორიისა და კულტურის ძეგლთა აღწერილობა, ტ. 5, 1990.
I Found Heaven

I Found Heaven — ჯგუფ Take That-ის მეხუთე სინგლი. იგი შეტანილია მის პირველ სტუდიურ ალბომში Take That & Party. სინგლი გამოვიდა 1992 წლის 10 აგვისტოს. ეს არის ჯგუფის პირველი სიმღერა, რომელშიც წამყვანი ვოკალები რობი უილიამსსა და გერი ბარლოუს ეკუთვნით. ბრიტანული 7" ვინილი (74321 10813 7)(სპეციალური სურათიანი დისკი) I Found Heaven (7 რადიოს მიქსი) - 4:02 I'm Out - 4:13 ბრიტანული 7" ვინილი (74321 10814 7) (შეზღუდული გამოცემა, პოსტერით) I Found Heaven (7" რადიოს მიქსი) - 4:02 I Found Heaven (Mr. F-ის Garage მიქსი) - 6:08 ბრიტანული 12" ვინილი (74321 11240 1) I Found Heaven (Mr. F-ის Garage მიქსი) - 6:08 I Found Heaven (ორიგინალური 12" მიქსი) - 6:35 I Found Heaven (7 რადიოს მიქსი) - 4:02 ბრიტანეთი/ევროპა (74321 10813 2) I Found Heaven (7" რადიოს მიქსი) - 4:02 I'm Out - 4:13 Promises (7" რადიოს მიქსი) - 3:34 I Found Heaven (კლასიკური 12" მიქსი) - 6:56 ბრიტანეთი (კასეტა) (74321 10813 4) I Found Heaven (7" რადიოს მიქსი) - 4:02 I'm Out - 4:13 იაპონური 3" კომპაქტ დისკი (BVDP-80) I Found Heaven (7" რადიოს მიქსი) - 4:02 Promises (7" რადიოს მიქსი) - 3:34
წითელუბანი

საკუთარი სახელი წითელუბანი შეიძლება აღნიშნავდეს: წითელუბანი - სოფელი გარდაბნის მუნიციპალიტეტში წითელუბანი - სოფელი გორის მუნიციპალიტეტში
A Million Love Songs

A Million Love Songs — ჯგუფ Take That-ის მეექვსე სინგლი. იგი შეტანილია მის პირველ სტუდიურ ალბომში Take That & Party. სინგლი გამოვიდა 1992 წლის 5 ოქტომბერს. ეს იყო ჯგუფის პირველი სინგლი, რომელზეც გამოიცა ბალადის ჟანრის კომპოზიცია. დიდი წარმატება ჰქონდა სიმღერის მუსიკალურ ვიდეოს, რომელიც შავ-თეთრ ფერებშია წარმოდგენილი. ბრიტანეთი/ევროპა (74321 11600 2) A Million Love Songs (7" ვერსია) - 3:53 Still Can't Get Over You - 4:10 How Can It Be - 4:57 Don't Take Your Love - 4:04 ბრიტანეთი (აუდიოკასეტა) (74321 11600 4) A Million Love Songs (7" ვერსია) - 3:53 A Million Love Songs (Lovers' მიქსი) - 6:12 ბრიტანული 7" ვინილი, EP (74321 11630 7) A Million Love Songs (7" ვერსია) - 3:53 Still Can't Get Over You - 4:10 How Can It Be - 4:57 Don't Take Your Love - 4:04 ბრიტანული 7" ვინილი - შეზღუდული გამოცემა (74321 11600 7) A Million Love Songs (7" ვერსია) - 3:53 A Million Love Songs (Lovers' მიქსი) - 6:12 იაპონია (BVCP-1022) A Million Love Songs (საკონცერტო) - 6:06 Satisfied (საკონცერტო) Take That Medley (საკონცერტო) Why Can't I Wake Up with You (რადიოს ვერსია) - 3:38 A Million Love Songs (Lovers' მიქსი) - 6:12 იაპონური 3" სინგლი (BVDP-85) A Million Love Songs (7" ვერსია) - 3:53 A Million Love Songs (Lovers' მიქსი) - 6:12
რედუცენტები

რედუცენტები (ასევე დესტრუქტორები, საპროფიტები, საპროტროფები, საპროფაგები; ლათ. Reducentis — „აღმდგენი“) — მიკროორგანიზმები (ბაქტერიები და სოკოები), რომლებიც შლიან მკვდარ ორგანულ ნივთიერებებს და გარდაქმნიან მას არაორგანულ ნივთიერებებად, რომელთაც უნარი აქვთ აითვისონ სხვა ორგანიზმები — პროდუცენტები. Бигон М., Харпер Дж., Таунсенд К. Экология. Особи, популяции и сообщества: в 2-х т. М.: Мир, 1989. — 667 с., илл. Вронский А. В., Прикладная экология: учебное пособие. Ростов н/Д.: Изд-во «Феникс», 1996, 512 с. ISBN 5-85880-099-8 Гарин В. М., Клёнова И. А., Колесников В. И. Экология для технических вузов. Серия «Высшее образование». Под ред. проф. В. М. Гарина. Ростов н/Д.: Изд-во «Феникс», 2003, 384 с. ISBN 5-222-03768-1
Could It Be Magic

Could It Be Magic — ბარი მენილოუს სინგლი ალბომიდან Barry Manilow I. იგი გამოვიდა სინგლის სახით 1975 წელს, ჩაწერიდან მხოლოდ ორი წლის შემდეგ. აშშ-ს ჩარტში მან #6 პოზიციას მიაღწია. ჯგუფ Take That-ის ვერსია გამოიცა 1992 წელს. იგი უფრო მეტად ეფუძნება დონა სამერისა და ჯორჯო მოროდერის ვარიანტს. სინგლი გამოვიდა 1992 წლის 30 ნოემბერს. ბრიტანული 12" ვინილი (74321 12313 1) Deep In Rapino-ს კლუბური მიქსი- 5:56 Take That-ის კლუბური მეგამიქსი - 7:03 Mr. F.-ის მიქსი - 6:18 ბრიტანული 7" ვინილი (74321 12313 7) Rapino რაპინო მიქსი - 3:30 Take That-ის რადიო მეგამიქსი - 4:38 ბრიტანული აუდიოკასეტა (74321 12313 4) Rapino რაპინო მიქსი - 3:30 Take That-ის რადიო მეგამიქსი - 4:38 ბრიტანული სინგლი (74321 12313 2) Rapino რაპინო მიქსი - 3:30 Deep In Rapino-ს კლუბური მიქსი- 5:56 აკაპელა ვერსია - 3:12 Ciao Baby მიქსი - 7:19 Rapino Dub მიქსი - 3:44 Paparazzo მიქსი - 5:27 Deep In Rapino's Dub მიქსი - 5:57 Club Rapino მიქსი - 3:43 ევროპული სინგლი (74321 12735 2) Rapino რაპინო მიქსი - 3:30 Deep In Rapino-ს კლუბური მიქსი- 5:56 Ciao Baby მიქსი - 7:19 Paparazzo მიქსი - 5:27 იაპონური სინგლი (TAKE8) Rapino მიქსი - 3:30 Take That-ის რადიო მეგამიქსი - 4:38
ტირძნისის სამების ეკლესია

ტირძნისის სამების ეკლესია ― ეკლესია გორის მუნიციპალიტეტის სოფელ ტირძნისში, დგას სოფლის განაპირას, ჩრდილო-აღმოსავლეთით. აშენებულია 1892 წელს. ეკლესია დარბაზულია (8,6 X 5,6 მ), ნაგებია რიყის ქვით, კუთხეები, სარკმლის საპირეები და ლავგარდანი თლილი ტუფის ქვისაა. ეკლესიას შესასვლელი სამხრეთიდან აქვს. ნახევარწრიულ აფსიდის ღერძზე სარკმელია. თითო სარკმელი დასავლეთ და სამხრეთ კედელშიც არის. ცილინდრული კამარის საბჯენი თაღი დასავლეთ კედლისა და გრძივი კედლების პილასტრებს ეყრდნობა. დასავლეთ ფასადის სარკმლის თავზე ჯვრის რელიეფური გამოსახულებაა. ფრონტონის წვერზე დგას ეკლესიის ქვაში გამოკვეთილი მაკეტი. სახურავი ორფერდაა, გადახურულია ღარიანი კრამიტით. ვიკისაწყობში არის გვერდი თემაზე: ტირძნისის სამების ეკლესია საქართველოს ისტორიისა და კულტურის ძეგლთა აღწერილობა, ტ. 5, თბ., 1990.
წილკანი

საკუთარი სახელი წილკანი შეიძლება აღნიშნავდეს: წილკანი — ისტორიულ-გეოგრაფიული მხარე აღმოსავლეთ საქართველოში; წილკანი — სოფელი მცხეთის მუნიციპალიტეტში. წილკნის საეპისკოპოსო წილკნის ეკლესია
საქართველოს ეკლესიის წმინდა სინოდი

საქართველოს ეკლესიის წმინდა სინოდი შედგება საქართველოს კათოლიკოს-პატრიარქისა და საქართველოს ეპარქიების მმართველებისგან. „საქართველოს ეკლესიის კალენდარი 2017“ საქართველოს საპატრიარქო, თბილისი 2016 წ. შემოქმედის ეპარქია[მკვდარი ბმული] orthodoxy.ge ↑ დაარქივებული ასლი. დაარქივებულია ორიგინალიდან — 2019-03-29. ციტირების თარიღი: 2020-02-05. ↑ საქართველოს საპატრიარქოს ოფიციალური გვერდი http://patriarchate.ge/geo/wminda-sinodi/wevrebi/ დაარქივებული 2019-03-29 საიტზე Wayback Machine. ↑ დაარქივებული ასლი. დაარქივებულია ორიგინალიდან — 2020-02-05. ციტირების თარიღი: 2020-02-05. ↑ დაარქივებული ასლი. დაარქივებულია ორიგინალიდან — 2019-03-29. ციტირების თარიღი: 2020-02-05. ↑ დაარქივებული ასლი. დაარქივებულია ორიგინალიდან — 2019-11-16. ციტირების თარიღი: 2020-02-05.